**Razdjel: 109 MINISTARSTVO PRAVOSUĐA I UPRAVE**

**Glava: 05 Ministarstvo pravosuđa i uprave**

**RKP: 51441**

Zagreb, 08. travnja 2024.

**OBRAZLOŽENJE OPĆEG DIJELA IZVJEŠTAJA O IZVRŠENJU FINANCIJSKOG PLANA ZA RAZDOBLJE 01.01. – 31.12. 2023.**

SAŽETAK RAČUNA PRIHODA I RASHODA I RAČUNA FINANCIRANJA

Iz sažetka Računa prihoda i rashoda vidljivo je da su za izvještajno razdoblje 01. - 12. 2023. ostvareni ukupni prihodi u iznosu 150.477.094,87 €, što je ostvarenje na razini 87,71 % godišnjeg plana. Ukupni rashodi iznose 162.557.416,54 € što je na razini 87,55% plana te je rezultat izvještajnog razdoblja manjak prihoda u iznosu 12.557.416,54 €. U odnosu na prethodno razdoblje prihodi su zabilježili rast od 28,09%, a rashodi od 26,09%.

Iz sažetka računa financiranja vidljivo je ostvarenje primitaka u iznosu 13.744.294,96. €, što je povećanje od 39% u odnosu na prethodno razdoblje.

IZVJEŠTAJ O PRIHODIMA I RASHODIMA PREMA EKONOMSKOJ KLASIFIKACIJI

Prihodi i rashodi u Računu prihoda i rashoda iskazuju se prema ekonomskoj klasifikaciji. Od ukupno ostvarenih prihoda, vrijednosno najznačajniji iznos ostvarenih prihoda odnosi se na Prihode iz nadležnog proračuna (skupina 671), koji ukupno iznose 117.672.131,22 € što je 96,13 % ostvarenja godišnjeg plana, odnosno povećanje od 17,48 % u odnosu na prethodno razdoblje. Prihodi skupine 632 Pomoći od međunarodnih organizacija te institucija i tijela EU iznose 31.370.566,59 € što je povećanje od 91,60 % u odnosu na prethodno razdoblje.

Prihodi iskazani na skupini 6148 Naknade za priređivanje igara na sreću iznose 1.004.583,02 €, što je povećanje od 113,84% u odnosu na prethodno razdoblje, a ostvareni su uplatom sredstava koja se dodjeljuju temeljem Uredbe o kriterijima za utvrđivanje korisnika i načinu raspodjele dijela prihoda od igara na sreću.

Prihodi iskazani na skupini 652 Prihodi po posebnim propisima u iznosu 347.901,37 € ostvareni su od sredstava uplaćenih kao naknade troškova za polaganje pravosudnih ispita, za polaganje posebnog stručnog ispita za ovlaštene zemljišnoknjižne referente, za polaganje javnobilježničkog ispita i stručnog ispita za stečajne upravitelje, što iskazuje povećanje od 30,03 % u odnosu na prethodno razdoblje.

Neznatan udio imaju prihodi na skupini 641 Prihodi od financijske imovine u iznosu od 20.430,73 € i prihodi na skupini 661 Prihodi od prodaje proizvoda i robe te pruženih usluga  u iznosu od 4.009,32 €.

Prihodi iskazani na skupini 639 Tekući prijenosi između proračunskih korisnika istog proračuna temeljem prijenosa EU sredstava ostvareni su na temelju Ugovora o dodjeli bespovratnih sredstava u okviru programa ERASMUS+ sklopljenog između Agencije za mobilnost i programe Europske unije i Ministarstva i iznose 7.688,80 € što je 15.95 % od prethodnog razdoblja.

Ukupni rashodi za izvještajno razdoblje izvršeni su u iznosu 162.557.416,54 €, što je povećanje od 26,09 % u odnosu na isto razdoblje prošle godine. Od navedenog iznosa 107.240.371,62 € se odnosi na rashode poslovanja, a 55.317.044,92 € na rashode za nabavu nefinancijske imovine.

Ukupni rashodi poslovanja veći su za 12,77 % u odnosu na isto razdoblje prošle godine, od čega se na Rashode za zaposlene (skupina 31) odnosi 23.485.532,30 €, što je 20,96 % više u odnosu na isto razdoblje prethodne godine, a to je posljedica povećanja osnovice za izračun plaće službenicima i namještenicima za 2% s plaćom za travanj 2023., povećanja koeficijenata složenosti poslova manjih od 0,92 za pojedina radna mjesta iz Uredbe o nazivima radnih mjesta i koeficijentima složenosti poslova u državnoj službi (u primjeni od ožujka 2023.), zbog novih imenovanja pravosudnih dužnosnika i novog zapošljavanja službenika i namještenika, zbog isplate doprinosa na ime staža osiguranja s povećanim trajanjem na županijskim i općinskim državnim odvjetništvima, zbog povećanja koeficijenata složenosti poslova i osnovice za izračun plaće pravosudnim dužnosnicima (u primjeni od 01. srpnja 2023.) te u konačnici zbog primjene više Odluka o isplati dodatka na plaću državnim službenicima i namještenicima, kao i povećanja sredstva za ostale rashode za zaposlene (isplata regresa, božićne nagrade i dara povodom dana Sv. Nikole).

Najznačajnije povećanje proračuna odnosi se na Rashode za nabavu nefinancijske imovine koji su povećani za 63,55 % u odnosu na prethodno razdoblje, odnosno na Rashode za dodatna ulaganja na nefinancijskoj imovini koji su povećani za 122,59 %. Povećanja se odnose na dodatna ulaganja u pravosudnu i zatvorsku infrastrukturu radi izvođenja građevinskih radova zbog izrazito lošeg stanja zgrada pravosudnih i kaznenih tijela, potrebe prilagodbe prostora suvremenim standardima i produljenja vijeka trajanja građevina.

IZVJEŠTAJ O PRIHODIMA I RASHODIMA PREMA IZVORIMA FINANCIRANJA

Od ukupno ostvarenih prihoda u izvještajnom razdoblju (150.477.094,87 €), najveći dio je ostvaren iz izvora 1 Opći prihodi i primici koji iznose 117.672.131,22 €, što je povećanje od 17,48 % u odnosu na prethodno razdoblje.

Ostali značajni iznosi odnese se na izvor 5 Pomoći – 31.428.039,21 €, što iskazuje povećanje od 90,04 % u odnosu na prethodno razdoblje i izvor 4 Prihodi po posebnim propisima – 1.372.915,12 €, što je povećanje od 81,39 % u odnosu na prethodno razdoblje.

Ukupno izvršenje rashoda u izvještajnom razdoblju iznosi 162.557.416,54 €, od čega se najveći dio odnosi na rashode financirane iz Općih prihoda i primitaka (izvor 11) i Sredstva učešća za pomoći (izvor 12) koji ukupno iznose 117.672.131,22 €. Ostali značajni iznosi odnose se na izvor 58 Instrumenti EU nove generacije – 14.407.244,79 €, izvor 57 Ostali programi EU (Darovnica Kraljevine Norveške – 13.182.426,79 €, te izvor 4 Prihodi po posebnim propisima – 1.123.603,48 € koji se financira prihodima od igara na sreću i ostalim prihodima za posebne namjene.

IZVJEŠTAJ O RASHODIMA PREMA FUNKCIJSKOJ KLASIFIKACIJI

Ukupni rashodi iskazani su kroz dvije glavne grupe funkcijskih klasifikacija: 01 Opće javne usluge i 03 Javni red i sigurnost.

Rashodi iskazani na funkcijskoj klasifikaciji 0130 Opće usluge iznose 49.488.659,27 € i veći su za 9,91 % u odnosu na prethodno razdoblje.

Rashodi iskazani na funkcijskoj klasifikaciji 03 Javni red i sigurnost ukupno iznose 113.068.757,27 €, veći su za 34,77 % u odnosu na prethodno razdoblje, a čine ih slijedeće klasifikacije: 0330 – Sudovi, 0340 – Zatvori i 0360 Rashodi za javni red i sigurnost koji nisu drugdje svrstani.

IZVJEŠTAJ RAČUNA FINANCIRANJA PREMA EKONOMSKOJ KLASIFIKACIJI I PREMA IZVORIMA FINANCIRANJA

Iz računa financiranja vidljivo je ostvarenje Primitaka od financijske imovine i zaduživanja (8413 Primljeni zajmovi od međunarodnih organizacija) u iznosu 13.744.294,96 €, što je povećanje od 39,03 % u odnosu na prethodno razdoblje. Navedeni primitak se iskazuje na izvoru financiranja 81 Namjenski primici od zaduživanja.

Primici su ostvareni sukladno Zakonu o potvrđivanju Ugovora o zajmu broj 9057-HR između Republike Hrvatske i Međunarodne banke za obnovu i razvoj za Projekt učinkovitog pravosuđa za bolje poslovno okruženje (Justice for Business Project) od 15. travnja 2020. i Zakonu o potvrđivanju Ugovora o zajmu od 18. svibnja 2020. čime se financira provedba rekonstrukcije i adaptacije zgrada pravosudnih tijela (primitak od 12.702.825,12 €) i sukladno Zakonu o potvrđivanju Ugovora o zajmu između Republike Hrvatske i Međunarodne banke za obnovu i razvoj iz 2019., kojim se provodi dodatno financiranje Projekta implementacije integriranog sustava zemljišne administracije, a koristi se za završetak građevinskih radova na zgradi Središnjeg državnog arhiva zemljišnih knjiga u Gospiću i opremanje zgrade uredskim i arhivskim namještajem (primitak od 1.041.469,84. €).

OSTVARENO U 2022.

PRIJENOS SREDSTAVA IZ PRETHODNE GODINE – 3.690.833,76 €

PRIJENOS SREDSTAVA U SLJEDEĆE RAZDOBLJE – 2.136.300,60 €

OSTVARENO U 2023.

PRIJENOS SREDSTAVA IZ PRETHODNE GODINE – 2.136.300,60 €

PRIJENOS SREDSTAVA U SLJEDEĆE RAZDOBLJE – 3.778.935,67 €